છોટે નવાબ સૈફ અલી ખાનનો કૉકટેલ પાર્ટી કેસ હજી થંભ્યો નથી . હવે સૈફ અલી ખાન કૅલીફૉર્નિયામાં હૅપ્પી એંડિંગ ફિલ્મના શૂટિંગ દરમિયાન પૅંટ ઉતારવા અંગે ચર્ચામાં આવી ગયા છે . તેમની આવી હરકત જોઈ ફિલ્મના સેટ પર હાજર કાસ્ટ અને ક્રૂ મેમ્બર્સ આશ્ચર્યમાં પડી ગયાં . હકીકતમાં થયું એમ કે હૅપ્પી એંડિંગ ફિલ્મની આખી યૂનિટ નક્કી સમયે શૂટિંગ પૂર્ણ કરવા માટે એક લોકેશનથી બીજા લોકેશને જતી હતી . આ દરમિયાન જ્યારે કપડા બદલવાની વાત આવી , ત્યારે સૈફ શરમ છોડી દીધી . સૈફ અલી ખાને વૅનિટી વૅનમાં જઈ કપડાં બદલવાની જગ્યાએ શૂટિંગ સ્થળે જ કપડા બદલવાનું શરૂ કરી દીધું . તેમણે કપડાં બદલતા સૌની સામે પોઝ પણ આપ્યો . આ અંગે ફિલ્મના દિગ્દર્શક રાજ નિધિમોરૂએ જણાવ્યું કે સૈફ લોકેશન્સ પર કપડાં બદલવામાં એટલો આરામ અનુભવી રહ્યા હતા કે તેમને વગર પૅંટે જોવું નિયમ બની ગયો હતો . ફિલ્મમાં સૈફ ઉપરાંત ઇલિયાના અને ગોવિંદા પણ મહત્વના રોલમાં છે . સ્લાઇડરમાં જુઓ તસવીરો :